Die oorblywende 43 Christene, wat byna ŉ jaar gelede deur die Islamitiese Staat (IS) gevange geneem is in Sirië, is vrygelaat. Rekenskap kan gegee word van elkeen wat in Februarie verlede jaar ontvoer is tydens die klopjagte wat IS uitgevoer het op die hoofsaaklik Assiriese dorpe in noordoostelike Sirië.
In ŉ verklaring deur die Assyrian Church of the East Relief Organisation bedank hulle elkeen wat die Assiriërs van Sirië ondersteun het tydens hierdie moeilike 12 maande-lange ontbering. Terwyl hulle verheug is oor die vrylating van hierdie gyselaars, maak hulle ook melding van die verreikende gevolge van die verliese wat die Assiriese gemeenskappe van Sirië ervaar – insluitende die verwoesting van hul lewensbestaansaktiwiteite.
Moet asseblief nie ophou om te bid vir die Christene in Sirië wat afkomstig is van ander plekke, wat tydens ander insidente in die land ontvoer is nie. Bid dat hulle ook binnekort vrygelaat sal word en dat hulle sal voortgaan om op die Here te vertrou. Bid ook vir die herstel van die Christene wat onlangs vrygelaat is.